آمریکانین یئنی باشقانی دونالد ترامپ، 2.5 آی سونرا وظیفه‌سی دئورالاجاغی پرزیدنت باراک اوباما ایله آغ ائوده ایلک دفعه بیر آرایا گلدی.
گؤروشمه‌ده، اؤلکه رهبرلیگین دگیشیم مسئه‌سی اله آلیندی.
1  ساعت 35 دقیقه داوام ائدن گؤروشمه‌دن سونرا ایکیطرف‌لی، مطبوعات منسوب‌لارینا آچیقلاما ائتدی.
ترامپ ایله "موکمل بیر گؤروشمه" ائتدیک‌لرینی ایفاده ائدن باشقان اوباما، آغ ائوین ایشلییشی، ایچ و خاریجی سیاست مسئله‌لرینی اله آلدیق‌لارینی سؤیله‌دی.
گله‌جک ایکی آی عرضینده بیرینجی نؤوبه‌ده، یئنی پرزیدنتین باشاری‌لی اولماسینی تامین ائده‌جک کئچید پروسسینی آسان‌لاش‌دیرماق اولدوغونو ایفاده ائدن اوباما،
"ترامپ‌ین اؤلکه‌میزین قارشی-قارشییا اولدوغو بیر چوخ مسئله ایله باغلی اولا‌راق اکیبیم ایله ایش ایستگی منی جسارتلندیردی. پارتی و سیاسی سئچیم‌لره آسی‌لی اولمایا‌راق هامیمیزین بیر آرایا گلمه‌سی، اوز-اوزه اولدوغوموز چتین‌لیک‌لرله موباریزه‌ده بیرلیکده چالیشیلماسی چوخ اهمیت‌لی." دئدی.
حیات یولداشی میشل اوبامانین دا ترامپ‌ین یولداشی ملانیا ترامپ ایله بیر گؤروشمه ائتدیگینی دیله گتیرن اوباما، کئچید مدتی یاشایا‌جاق ترامپ عائله‌سی‌نین خوش قارشیلانما‌لاری اوچون چابالادیق‌لارینی ایفاده ائتدی.
باشقان اوباما،
"حؤرمت‌لی ترامپ، باشاری‌لی اولمانیز اوچون الیمیزدن گله‌نی ائدجگیمیزی ایفاده ائتمک ایستییرم، چونکی سیز باشاری‌لی اولسانیز اؤلکه‌میز باشاری‌لی اولار." دئیه دانیشدی.
دونالد ترامپ دا داها اوّل هئچ قارشیلاشمادیغی اوباما ایله گؤروشمک‌دن شرف دویدوغونو ایفاده ائتدی.
بؤیوک حؤرمت بسلدیگی اوباما ایله گؤروشمه‌سین‌دن گؤزلدیگین‌دن اوزون سوردوگونو یازان ترامپ،
"باشقان ایله تکلیف‌لرینه مراجعتله بیرلیکده، گله‌جکده ایشی صبیرسیزلیکله گؤزلییرم" ایفاده‌سینی ایستیفاده ائتدی.
آمریکادا پرزیدنت‌لیگه سئچیلن دونالد ترامپ، جمهوریتچی‌لرین اهمیت‌لی لیدرلرین‌دن نماینده‌لر مجلیسی باشقانی پاول رایان ایله ده بیر آرایا گلدی.
رایان، ترامپا کونکره بیناسینی گزدیردی و پرزیدنت آند مراسیمی حاقیندا بیلگی وئردی.
پرزیدنت سئچیمی‌نین آردین‌دان رایان ایله ایلک دفعه بیر آرایا گلن ترامپ، ژورنالیست‌لره، فایدا‌لی بیر گؤروشمه ائتدیک‌لرینی سؤیله‌دی.
ترامپ، ساغلیق سیستمی، گؤچمن و وئرگیله باغلی موضوعلاردا سرعت‌لی ایشلر ائده‌جک‌لرینی ایفاده ائده‌رک،
"آمریکا خالقی اوچون قطعی‌لیکله محتشم ایشلر ائدجگیک." دئدی.
رایان ایسه گؤروشمه‌نی، " وئریملی" اولا‌راق خاراکتریزه ائتدی.
پاول رایان، سئچیم کامپانیاسی دؤورونده، خصوصیله قادین‌لارلا باغلی موباحیثه‌لی سؤزلری‌نین آردین‌دان ترامپدان دستگینی چکدیگینی آچیقلامیشدی.
آمریکانین 45. باشقانی سئچیلن دونالد ترامپ، 20 ژانویه 2017ده کونگره باغچاسیندا تشکیل ائدیله‌جک آند مراسیمی‌نین آردین‌دان وظیفه‌سینه باشلایا‌جاق.
